Osnovna škola „Đuro Ester“ Koprivnica

**PLAN PROVEDBE KURIKULUMSKIH CILJEVA**

**ZA ŠKOLSKU GODINU 2015/2016.**

|  |  |
| --- | --- |
| ***KURIKULUMSKO PODRUČJE*** | **Tehničko i informatičko, građanski odgoj i obrazovanje** |
| ***1. CIKLUS (RAZRED)*** | 3 ciklus ( 7 i 8 razredi) |
| ***2. CILJ*** | Prepoznati opasnosti u prometu s kojima se susreću učenici prilikom dolaska i odlaska u školu. Promovirati održiv način putovanja u školu (biciklom, pješice). Napraviti kartu sigurnog puta u školu, odnosno tri staze oko škole za siguran prolaz pješaka. Smanjiti emisije CO2 korištenjem održivih načina dolaska u školu. Promovirati povezanost među učenicima. |
| ***3. OBRAZLOŽENJE CILJA*** | Uočeno je da postoji opasnost učenika prilikom dolaska u školu zbog neizgrađene pješačke staze od glavnog kolnika prema ulazu u školu.  Auti prometuju tom ulicom, kojom se ujedno kreću i učenici, čime su izravno ugroženi. Nadalje, učenici se dovoze u školu automobilima i autobusima, što rezultira smanjenim aktivnostima kretanja kod učenika te problemima s prekomjernom težinom. Cilj je osvijestiti učenike o važnosti kretanja i dolaska u školu održivim načinima prijevoza (hodanje, bicikl). Učenici moraju postati svjesni svojeg okruženja te spoznati opasnosti puta do škole, a time i osmisliti načine poboljšanja tih putova. Krajnji cilj je osmišljavanje i stvaranje sigurnih ruta do škole, a sa svrhom omogućavanja djeci da dolaze sami u školu pješke ili biciklom. |
| ***4. OČEKIVANI ISHODI/POSTIGNUĆA***  ***Učenik će moći:*** | * Prezentirati problem u školi i lokalnoj zajednici * Aktivno sudjelovati u rješavanju problema škole i lokalne zajednice * komunicirati s učenicima iz stranih država, partnera u projektu Let's Move! u okviru programa Erasmus +. * Shvatiti važnost kretanja, u svrhu smanjenja pretilosti u djece * Poboljšati vizualno znanje područja oko škole * Povećati kompetencije i znanja stranog jezika te komunikacijskih vještina |
| ***5.NAČIN REALIZACIJE***  ***A) OBLIK*** | **Projekt „Let's Move“ u okviru programa Erasmus +**  **Partneri unutar projekta: grad Koprivnica, grad Valencia (Španjolska), grad Annecy (Francuska), grad Wroclaw (Poljska).** |
| ***B) SUDIONICI*** | Učenici 8 razreda, nastavnica tehničke kulture, prometni policajci, Grad Koprivnica, gradovi partneri unutar projekta Let's move! i škole uključene u projekt, nastavnica engleskog jezika, nastavnik tjelesnog odgoja. |
| ***C) NAČINI UČENJA***  ***(Što rade učenici)*** | * istražuju problem * proučiti zakone o cestovnom prometu * izlaze na teren, te uočavaju opasnosti u prometu * anketiraju učenike, učitelje i roditelje * surađuju s policijom, pišu dopise s kojima upoznaju lokalnu vlast * rade prezentaciju, fotografiraju, izrađuju plakate * komuniciraju s učenicima iz država partnera projekta * razmjenjuju iskustva * kritički razmišljaju o problemu i raspravljaju |
| ***D) METODE POUČAVANJA***  ***(Što rade učitelji)*** | Motiviraju učenike za rad, potiču interes za poduzetništvo, prenose znanja iz prometnih pravila i znakova.  Potiču učenike da demokratski razmišljaju i djeluju kao aktivni građani te bolje razumiju društvene, jezične i kulturološke različitosti.  Motiviraju učenike na učenje engleskog jezika u svrhu komunikacije s učenicima iz stranih država. Pomažu učenicima u poboljšavanju kompetencija vezanih uz strani jezik, razvoj komunikacijskih vještina te informatike.  Motiviraju učenike na zdrav način života, kretanje, dolazak u školu pješice ili biciklom.  Podižu svijest učenika o važnosti kretanja te korištenju održivih metoda kretanja, a u svrhu zdravog života i smanjivanja emisija CO2. |
| ***E) TRAJANJE IZVEDBE*** | 3 godine |
| ***6. POTREBNI RESURSI/TROŠKOVNIK*** | Plakati s prometnim znakovima, računalo, projektor, semafor, uniforma ŠPJ, fućka, palica, hamer papiri, papiri za fotokopiranje, markeri za izradu plakata. |
| ***7. VREDNOVANJE I SAMOVREDNOVANJE***  ***Provjera ishoda*** | Siguran dolazak i odlazak učenika u školu. Predstavljanje projekta gradonačelnici i predstojnici Ureda za prostorno uređenje i roditeljima i učiteljima, kritički osvrt, plakati, fotografije. |
| ***8. ODGOVORNE OSOBE*** | Tijana Martić, nastavnica tehničke kulture  Helena Knežević, nastavnica engleskog jezika  Matija Rušak, nastavnik tjelesnog odgoja  Ana-Marija Bobovčan, nastavnica biologije. |